มีตกขาวสีขาวขุ่นมาก มีกลิ่นคาว มีอาการคันมาก จึงเกาบริเวณแคมทำให้มีแผลและบวมแดง แสบมากเวลาปัสสวะ เป็นมี4วันแล้วค่ะ อยากทราบว่าใช้ยาอะไรรักษาได้บ้างค่ะ ตอนนี้คันและแสบมากๆ ล้างหรือซับน้ำทำความสะอาดก็ปวดแสบ
สวัสดีค่ะ การมีตกขาวปริมาณมาก มีกลิ่นเหม็นคาว มีอาการคัน อวัยวะเพศบวมแดง และแสบดังกล่าว อาจเกิดจาก1. การอักเสบของช่องคลอดจากเชื้อแบคทีเรีย (bacterial vaginosis) ตกขาวจะมีปริมาณมากผิดปกติ มักมีสีเทาขุ่น มีกลิ่นเหม็นเหมือนคาวปลา อาจมีแสบหรือระคายเคืองในช่องคลอดได้ แต่จะไม่ค่อยทำให้เกิดอาการคันมาก2.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และจะมีอาการคันช่องคลอดมาก รวมถึงอวัยวะเพศด้านนอกด้วย แต่ตกขาวมักจะไม่ค่อยมีกลิ่นเหม็น3. การติดเชื้อปรสิต เป็นโรคติดต่อทางเพศัมพันธ์ ตกขาวจะมีสีเหลืองหรือสีเขียว อาจมีฟองปน มีกลิ่นเหม็น และมีอาการเจ็บ แสบ แดงที่อวัยวะเพศ และอาจมีปัสสาวะแสบขัดได้4. ติดเชื้อหนองในแท้หรือหนองในเทียมเป็นโรคติดต่อทางเพศัมพันธ์เช่นกันตกขาวมักมีสีเหลืองหรือเขียวมีกลิ่นเหม็น เจ็บแสบในช่องคลอด และอาจมีปัสสาวะแสบขัดได้5. ติดเชื้อไวรัสโรคเริมเป็นโรคติดต่อทางเพศัมพันธ์เช่นกันนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วยเนื่องจากลักษณะตกขาวที่ เป็นอยู่ อาจเกิดจากหลายสาเหตุร่วมกัน โดยเฉพาะหากมีเพศสัมพันธ์ ดังนั้นแนะนำให้ไปพบสูติ-นรีแพทย์เพื่อตรวจหาเชื้อที่น่าจะเป็นสาเหตุและจะได้รับยาที่ถูกต้องตรงกับโรคค่ะ และควรพาคู่นอนไปรักษาร่วมด้วยค่ะ